**[Официално лого] [Официално лого]**

**NHS England and NHS Imrpovement**

**Skipton House**

**80 London Road**

**London**

**SE1 6LH**

Класификация: официално

Референтен номер на одобрението за публикация: С1321

**Ваксинацията срещу COVID-19 е достъпна и Вие имате право да бъде защитени срещу инфекциозни заболявания**

**Ваксината срещу COVID-19 е безплатна** за **всички** в Обединеното кралство. **Това включва всички мигранти.**

Милиони души в Обединеното кралство са получили ваксината срещу COVID-19. Тя е безопасна и не съдържа никакви животински или вредни съставки. Ваксината е най-добрият начин за предотвратяване на смъртни случаи или сериозно заболяване от COVID-19.

**Не е необходимо да имате личен лекар или здравен (NHS) номер, за да получите ваксина срещу COVID-19.**

**Ако нямате здравен (NHS) номер** може да се свържете с Вашата местна лекарска поликлиника, за да организирате поставянето на ваксината или да отидете във временен център или център за ваксиниране срещу COVID-19 без предварително запазване на час.

**Ако имате здравен (NHS) номер** и бъдете поканени за Вашата ваксина Ви препоръчваме да се явите.

За да Ви помогнем да решите кое е най-доброто за Вас и живеещите с Вас хора, ние ще Ви предоставим информация за ваксината срещу COVID-19 и може да разпитате здравния персонал за нея.

**Никога няма да бъдете принуждавани** да се ваксинирате срещу COVID-19 и това **не засяга** Вашия статут на търсещо убежище лице или бежанец.

За да бъдете тествани, лекувани или ваксинирани срещу COVID-19 не са необходими **имиграционни проверки.**

За да получите най-добрата подкрепа срещу COVID-19 обикновено **се нуждаете от две дози** на ваксината срещу COVID-19.

**След като бъдете ваксинирани** ще получите картонче с информация за Вашата ваксина, ако можете, вземете го когато отивате за втората ваксинация. Ако такова картонче не Ви бъде предоставено – моля, поискайте го.

Може да прочетете повече за ваксината срещу COVID-19 на английски език и други езици:

* Ръководство относно COIVD-19 за хора в напреднала възраст
* Информативни материали за ваксиниране срещу COVID-19 на Националната здравна служба (NHS) в Англия
* Ваксинация срещу COVID-19 за жени в детеродна възраст, бременни жени, планиращи бременност или кърмене жени
* Лесни за прочит материали за COVID-19
* Информация за ваксиниране срещу COVID-19 на Doctors of the World UK

**Мога ли да се регистрирам с личен лекар?**

**Всеки** в Обединеното кралство може да избере да се регистрира с личен лекар. Той може да Ви помогне да получите достъп до здравни услуги.

Може да бъдете помолени за доказателство за Вашия адрес или документ за самоличност.

Уведомете лекаря, **ако не разполагате с доказателство за Вашия адрес или документ за самоличност**. Въпреки това пак може да се регистрирате с личен лекар.

**Ако разполагате с доказателство за Вашия адрес или документ за самоличност**, опитайте да го предоставите.

Информацията за Вас и Вашето здраве, с която личният лекар разполага, е **поверителна**.

Ако счетете, че ще Ви е полезно, покажете това писмо на регистратура когато се записвате за личен лекар.

За повече помощ с намирането или регистрирането с личен лекар, поговорете със своя служител по настаняване или позвънете на номер 0300 311 2233. Може да намерите допълнителна информация в уебсайта на NHS и използвайте картончета за достъп до личен лекар.

С уважение:

***[подпис не се чете]***

**Д-р Ники Канани**

Заместник старши отговорен служител, Програма за въвеждане на ваксиниране срещу COVID-19

Медицински директор на първична помощ

**NHS Англия и подобрение на NHS**

Това писмо е на английски език и скоро ще бъде предлагано в превод на арабски, бенгалски, бразилски португалски, български, китайски, чешки, естонски, фарси, гръцки, гуджарати, хинди, латвийски, литовски, панджабски, полски, румънски, ромски, руски, испански , Сомалийски, турски, туи, украински и урду.